Leena Parkkinen

Leena Parkkinen (s. 5. lokakuuta 1979 Turku) on suomalainen kirjailija.

Elämä ja ura
Parkkinen on opiskellut Turun taideakatemiassa elokuvakäsikirjoittamista ja mainonnan suunnittelua sekä Kriittisessä korkeakoulussa kirjoittamista. Hän on työskennellyt mainostoimittajana, kustannusyhtiössä ja tarjoilijana. Parkkinen opettaa kirjoittamista Kriittisessä korkeakoulussa.

Parkkisen esikoisromaani Sinun jälkeesi, Max ilmestyi maaliskuussa 2009. Kirja voitti Helsingin Sanomien kirjallisuuspalkinnon vuoden 2009 parhaana suomenkielisenä esikoisteoksena. Teos sai myös Akateemisen kirjakaupan palkinnon myydyimmästä esikoisteoksesta. Teos on käännetty tanskaksi, saksaksi, espanjaksi, puolaksi, tšekiksi ja liettuaksi.

Vuonna 2011 Parkkiselta ilmestyi lastenkirja Miss Milky Ray. Teos on käännetty tanskaksi, saksaksi, englanniksi ja liettuaksi. Vuonna 2013 Parkkinen sai Kalevi Jäntin palkinnon toisesta romaanistaan Galtbystä länteen. Teoksen käännösoikeudet on myyty Saksaan. Parkkisen historiallinen rakkausromaani Säädyllinen ainesosa sijoittuu tapahtumiltaan pääosin 1950-luvun Helsinkiin. 

Vuonna 2017 ilmestyi Parkkisen toinen lastenkirja, Pikkuveli ja mainio harharetki, joka palkittiin seuraavana vuonna Arvid Lydecken -palkinnolla. Vuonna 2020 Parkkinen julkaisi lastenkirjan Ensio ja päätön tarina.

Leena Parkkisen isä on kirjailija Jukka Parkkinen.

Palkinnot ja tunnustukset 
 Helsingin Sanomain kirjallisuuspalkinto (2009)
 Akateemisen kirjakaupan palkinto (myydyin esikoisteos, 2009)
 Laila Hirvisaaren rahaston apuraha (2010)
 Kalevi Jäntin palkinto (2013)
 Advid Lydecken -palkinto (2018)

Teokset 
 
 
 
 
Pikkuveli ja mainio harharetki. Helsinki: Teos, 2017. ISBN 9789518516760,
Ensio ja päätön tarina. Helsinki: Teos, 2020. ISBN 9789523630079.

Lähteet

Aiheesta muualla 
 Leena Parkkinen kustannusosakeyhtiö Teoksen kotisivuilla
 Leena Parkkisen haastattelu Ylen Aamun kirja -ohjelmassa Ylen Elävä arkisto. 19.5.2009.
 Leena Parkkisen haastattelu Prosak-Proosaklubilla – Kirjastokaista-video
 Leena Parkkinen lukee teostaan Sinun jälkeesi, Max Prosak-Proosaklubilla – Kirjastokaista-video

Suomalaiset kirjailijat
Kalevi Jäntin palkinnon saajat
Helsingin Sanomien kirjallisuuspalkinnon saajat
Vuonna 1979 syntyneet
Elävät henkilöt